Anna Harrison
<s>Anna Tuthill Symmes Harrison (25. jul 1775 – 25. februar 1864) je bila supruga američkog predsjednika Williama Henryja Harrisona koja je nominalno vršila dužnost Prve dame SAD.</s><s>Iako joj je muž na izborima 1840. godine izabran, zbog bolesti ga nije mogla dopratiti u Washington, te je dužnost Prve dame preuzela njena snaha Jane Irwin Harrison i obavljala sve do Harrisonove iznenadne smrti nepunih mjesec dana kasnije.</s><s>Anna Harrison je mjesto Prve dame preuzela u dobi od 65 godina, kao najstarija osoba u američkoj historiji; također je postala prva žena koja je postala predsjedničkom udovicom u trenutku stupanja na dužnost, ali i prva, i zasada jedina Prva dama čiji je unuk - Benjamin Harrison - postao predsjednik.</s>

<s>Rodila se na imanju Solitude kraj današnjeg Morristowna u New Jersey, čiji je vlasnik bio njen otac John Cleves Symmes, ugledni pravnik i budući predsjednik Vrhovnog suda New Jerseya, koji je aktivno sudjelovao u Američkoj revoluciji.</s><s>Zajedno sa ocem se u dobi od 13 godina preselila u tada divlji Ohio koji su tek počeli naseljavati bijelci.</s><s>Godine 1795. se upoznala za mladog poručnika Williama Harrisona, za koga će se vjenčati usprkos žestokog očevog protivljenja.</s><s>Brak je bio sretan usprkos toga što su supružnici nadživjeli osmoro svoje djece:</s>

<s>Elizabeth Bassett Harrison (29. septembar 1796 – 27. septembar 1846)
 John Cleves Symmes Harrison (28. oktobar 1798 – 30. oktobar 1830)
 Lucy Singleton Harrison (5. septembar 1800 – 7. paril 1826)
 William Henry Harrison Jr (3. septembar 1802-6. septembar 1838); oženjen za Jane Irwin Harrison
 John Scott Harrison (4. oktobar 1804 – 25. maj 1878)
 Benjamin Harrison (5. maj 1806 – 9. jun 1840)
 Mary Symmes Harrison (28. januar 1809 – 16. novembar 1842)
 Carter Bassett Harrison (26. oktobar 1811 - 12. august 1839)
 Anna Tuthill Harrison (28. oktobar 1813 – 5. jul 1845)
 James Findlay Harrison (15. maj 1814 – 6. april 1817)</s>

<s>Anna Harrison je doznala da joj je muž umro upravo u trenutku kada se pripremala za put u Washington.</s><s>Zbog toga je ostala na porodičnom imanju, gdje se, između ostalih, brinula za unuka koji će kasnije postati predsjednik.</s><s>Godine 1841. je mužev nasljednik John Tyler potpisao zakon kojim se prvi put udovici bivšeg predsjednika pruža mirovina u iznosu od 25.000 US$.</s>

<s>Vanjske veze
 Anna Harrison at Findagrave
Anna Harrison at C-SPAN's First Ladies: Influence & Image</s>

<s>Prve dame SAD</s>

